HENKILÖKULJETUKSIA KOSKEVA TARJOUSPYYNTÖ

Kristiinankaupunki, perusturvakeskus järjestää tarjouskilpailun henkilökuljetuksista, vammaispalvelulain (VPL) ja sosiaalihuoltolain (SHL) alaiset kuljetukset, ajalla 1.10.19-30.9.2021.

Hankintamuotona käytetään avointa menettelyä. Hankinnasta on ilmoitettu **19.6.2019** Hilma-palvelussa julkaistulla kansallisella hankintailmoituksella osoitteessa <http://www.hankintailmoitukset.fi> ja Kristiinankaupungin kotisivuilla [www.kristiinankaupunki.fi](http://www.kristiinankaupunki.fi) sekä paikallisissa lehdissä.

# 1. HANKINNAN KUVAUS

Henkilökuljetukset, vammaispalvelulain (VPL-kuljetukset) ja sosiaalihuoltolain (SHL- kuljetukset) mukaiset kuljetuspalvelut Kristiinankaupungin alueella.

Liikennöitsijän ja hänen mahdollisesti palkkaamiensa kuljettajien tulee ehdottomasti sitoutua noudattamaan lakia [[1]](#footnote-1).

Tilaaja ja kuljettaja/liikennöitsijä sitoutuvat kiinnittämään erityistä huomiota palvelun laatuun. Tavoitteena on matkustajien erityisistä tarpeista johtuvan yksilöllisen ja ystävällisen palvelun toteuttaminen. Tilaajan ja kuljettajan/liikennöitsijän välinen yhteydenpito on jatkuvaa niin, että mahdollisiin ongelmiin etsitään välittömästi ratkaisut ja että palvelun edelleen kehittäminen on osa normaalia toimintaa.

Liikennöinnin aloittamisen tavoitteena on 1.10.2019 jatkuen 30.9.2021 saakka. Lisäksi varataan yksi optiokausi ajalle 1.10.2021-30.9.2022.

Tilaaja päättää option käytöstä kolme (3) kuukautta ennen sopimuskauden päättymistä.

2. HANKINNAN EHDOT

## a) Liikennöinnissä käytettävät ajoneuvot

Perusvarusteisen ajoneuvon vähimmäisvaatimuksena autotyypin osalta on henkilöauto, jossa on kuljettajan lisäksi vähintään neljä istumapaikkaa ja auton ikä enintään 6 vuotta (käyttöönottokuukaudesta lukien).

Esteettömässä autossa on oltava vähintään yksi (1) pyörätuolipaikka ja auton ikä voi olla enintään 8 vuotta. Asiakkaan kuljetukselle varatun tilan korkeuden on oltava riittävä siten, että pyörätuolissa istuva normaalipituinen henkilö mahtuu istumaan selkä suorana. Kulkuaukon on oltava riittävän leveä ja korkea, jotta pyörätuoliasiakkaan saa vaikeuksitta siirrettyä autoon ja autosta pois[[2]](#footnote-2).

Invavarusteisen ajoneuvon vähimmäisvaatimuksena on paari- tai vammaisvarusteinen henkilöauto, jossa on vähintään kaksi (2) pyörätuolipaikkaa, jonka ikä on enintään kahdeksan (8) vuotta.[[3]](#footnote-3)

Kesken sopimuskauden on mahdollista uusia kalustoa, mutta asiasta tulee neuvotella tilaajan kanssa hyvissä ajoin ennen kaluston vaihtoa. Mikäli liikennöitsijä vaihtaa kuljetuskalustoa kesken sopimuskauden, tulee kaluston vaihto hyväksyttää kirjallisesti tilaajalla ja osoittaa tarjouspyynnössä kalustolle asetettujen vähimmäisvaatimusten täyttyminen ennen uuden kaluston käyttöönottamista.

Kaikkia ajoneuvoja koskevia vaatimuksia ovat:

* Ajoneuvossa on turvavyöt kaikissa istuimissa.
* Ajoneuvossa on apuvälineiden ja matkustajien tavaroiden sijoitusmahdollisuus.
* Ajoneuvossa on kuitin antava rahastuslaite.
* Ajoneuvon tulee olla hajusteeton.
* Tupakointi ajoneuvossa on kielletty.
* Ajoneuvot on huollettava niin, että niiden kaikki laitteet toimivat moitteettomasti.
* Ajoneuvojen on oltava siistejä ja puhtaita.
* Kuljettajan on huolehdittava siitä, että auton lämpötila ja ilmanvaihto ovat matkustajan kannalta asianmukaiset ja miellyttävät.
* Ajoneuvo on soveltuva liikennöimään huonokuntoisilla syrjä- ja pihateillä, ja että toisaalta liian suuri kalustokoko ei rajoita auton joustavaa liikkumista esimerkiksi ahtailla piha-alueilla.
* Ajoneuvossa on oltava Alko-lukko.

## b) Päästöt ja energistehokkuus

Kaluston on täytettävä vähintään EURO 5-normin mukaisen päästötason. Euro–luokituksen mukainen päästötaso tulee todistaa rekisteröintitodistuksessa olevalla Euro- päästötasotiedolla tai ajoneuvon ensirekisteröintipäivällä tai muulla todistuksella ja liittää todistus/todistukset kohtaan kuvaus sopimuksen toteuttamiseen käytettävästä

kuljetuskalustosta.[[4]](#footnote-4)

## c) Palvelun laatuvaatimukset

Asiakaspalvelun tulee täyttää seuraavat vaatimukset:

* Kuljettajan tulee olla henkilökohtaisilta ominaisuuksiltaan sopiva kuljettajaksi.
* Asiakaspalvelun tulee olla ystävällistä ja asiakkaan yksilöllisistä tarpeista lähtevää.
* Kuljettajalta edellytetään taitoa vammaisten, vanhusten ja huonokuntoisten asiakkaiden palvelemiseen sekä heidän käyttämiensä apuvälineiden tuntemusta.
* Kuljettajalla tulee olla riittävän hyvä suomen ja ruotsin kielen taito.
* Kuljettajan on huomioitava allergia-asiakkaat, ei voimakkaita partavesiä/parfyymeja, tupakanhaju voi aiheuttaa allergisen reaktion asiakkaalle.
* Kuljettajan on tarvittaessa avustettava asiakas noutokohteesta (sisältä, esimerkiksi kotoa, virastosta, liikkeestä) autoon ja kuljetuksen päätepisteessä sijaitsevaan huoneistoon (sisälle esimerkiksi kotiin, virastoon, tai liikkeeseen).
* Kuljettajan tulee tarvittaessa auttaa asiakasta matkustamiseen ja asiointiin liittyvissä asioissa.
* Kuljettajan tulee toimia asiakkaan saattajana, silloin kun asiakkaalle on myönnetty asiointiaika erillisoikeutena eikä hänellä ole omaa saattajaa mukana.
* Esteetöntä/Invavarusteista ajoneuvoa ajavan kuljettajan on kyettävä vaivattomasti ja turvallisesti auttamaan pyörätuoliasiakas autoon ilman muiden henkilöiden apua (käytössä tarvittavat apuvälineet).
* Erityisesti on kiinnitettävä huomiota pyörätuolissa matkustavan henkilön turvallisuuteen.

Kuljettajan tulee huolehtia, että asiakkaat matkustavat asianmukaisia turvalaitteita käyttäen ja että pyörätuolit on asianmukaisesti kiinnitetty ajoneuvoon matkan ajaksi [[5]](#footnote-5)

Pyörätuoli tulee kiinnittää ajoneuvoon tuolin rungosta. Kiinnityshihnoja on oltava neljä – kaksi eteenpäin ja kaksi taaksepäin. Pyörätuoli ei saa päästä normaaleissa ajo-olosuhteissa liikkumaan eteen tai taaksepäin eikä siirtymään paikaltaan. Yhden henkilön tulee voida hätätilanteessa vapauttaa pyörätuoli kiinnityksistä 60 sekunnissa ja kiinnitysjärjestelmää tulee voida käyttää ilman työkaluja[[6]](#footnote-6).

* Kuljettajalta edellytetään 0,0 – promillerajaa eli puhalluskoe ei saa näyttää yhtään alkoholia olevan veressä. Kuljettaja ei saa ajon aikana olla myöskään huumeiden tai niiden rinnastettavissa olevien aineiden alaisena. Kuljettaja on itse velvollinen välittömästi ilmoittamaan tilaajan edustajalle, jos hän joutuu rattijuopumus- tutkimuksen kohteeksi (=puhalluskoe johtaa jatkoselvityksiin). Kuljettaja/liikennöitsijä sitoutuu sopimuksen allekirjoittamisella em. asioiden noudattamiseen.

Kuljettajan/liikennöitsijän tulee noudattaa seuraavia laatuvaatimuksia poikkeuksetta:

* Kuljettaja ajaa vahvistetut ajo vuorot ja pyrkii järjestämään kuljetuksen 20 minuutin kuluessa tilauksen vastaanottamisesta, jos matkaa ei ole jostain syystä tilattu etukäteen.
* Liikenteeseen käytettävä auto on ominaisuuksiltaan, kunnoltaan ja varustukseltaan

asianmukainen.

* Kuljettaja noudattaa liikennesääntöjä sekä muutenkin olosuhteiden edellyttämää

huolellisuutta ja varovaisuutta vaaran tai vahingon välttämiseksi.

* Kuljettaja valitsee asiakkaan kannalta edullisimman ja tarkoituksenmukaisimman reitin, noudattaa vahvistettua taksaa ja niitä hintoja, joista on sovittu ja asiakkaalla on oikeus maksaa omavastuuosuus käteisellä tai yleisimmillä luotto ja maksukorteilla.
* Kuljettaja käyttäytyy asiakasta kohtaan asiallisesti ja kohteliaasti sekä ottaa huomioon asiakkaan erityistarpeet, ja noudattaa vaitiolovelvollisuutta asiakkaan yksityisyyden turvaamiseksi.
* Kuljettaja varmistaa asiakkaan turvallisen ajoneuvoon tulon ja siitä poistumisen, sekä tarjoaa asiakkaalle hänen tarvitsemaansa apua.
* Kuljettaja tarjota ja antaa apua matkatavaroita lastatessa ja purettaessa, mikäli avustajaa

ei ole kuljetuksessa mukana.

* Kuljettajan pukeutuminen on asianmukaista.

Liikennöinnissä tulee ottaa huomioon työsuojeluun ja noudatettaviin työehtoihin liittyvät velvoitteet.

Liikennöitsijän on huolehdittava kuljettajiensa koulutuksesta siten, että liikennöitsijä pystyy varmistamaan kuljettajiensa osalta, että tilaajan edellä esittämät asiakaspalvelun laatuvaatimukset täyttyvät. Valittujen kuljettajien/liikennöitsijöiden ja heidän henkilökuntansa on vaadittaessa osallistuttava tilaajan järjestämiin vammaisten ja liikuntarajoitteisten henkilöiden asiakaspalveluun liittyviin koulutustilaisuuksiin.

Liikennöitsijä vastaa siitä, että lasten kanssa työskentelevien kuljettajien osalta rikosrekisteriotteet on tarkistettu ja että ne ovat vailla merkintöjä lapseen kohdistuvista rikoksista, seksuaalirikoksista, väkivaltarikoksista ja huumausainerikoksista[[7]](#footnote-7). Tilaajalle on pyydettäessä esitettävä yhteenveto kuljettajien rikosrekisterin tunnistetiedoista ja näyttöpäivästä.

# 3. TARJOUKSET

Tarjoukset tulee laatia suomen tai ruotsinkielellä.

Tarjoushinta ilmoitetaan hinta/km ja tunti taksa, erillisellä hinta liitteellä (Liite1).

Hyväksytyksi tulee tarjoukset, jotka täyttävät vaadittavat ehdot.

Mikäli tarjoaja käyttää alihankkijoita, on siitä ilmoitettava tarjouksessa. Tarjoaja vastaa alihankkijan osuudesta kuten omastaan.

Hankinta-asiakirjojen julkisuutta säätelee laki viranomaisen toiminnan julkisuudesta (621/1999). Hankintaan osallistuvan tarjoajan toimittamat tarjousasiakirjat ja tiedot tulevat pääsääntöisesti julkisiksi hankintamenettelyn yhteydessä. Tarjousasiakirjat tulevat julkisiksi asianosaisille, kun hankintaa koskeva päätös on tehty. Tarjoajan on merkittävä toimittamansa aineiston selkeästi, mitkä tiedot se katsoo kuuluvan liike- ja ammattisalaisuuden piiriin ja merkittävä nämä asiakirjat ”salainen” merkinnällä. Vertailuhinta ei kuitenkaan voi olla liike- tai ammattisalaisuus.

# 4. TARJOAJIEN KELPOISUUS

Jos tarjous ei täytä teknisiä, taloudellisia ja/tai muita kriteerejä, tarjous suljetaan pois tarjouskilpailusta. Tarjous voidaan sulkea pois jos:

* tarjoajan tarjous ei vastaa tarjouspyyntöä
* tarjoajan tekninen suorituskyky arvioidaan niin heikoksi tai taloudellinen tilanne niin huonoksi, että tarjoajalla voidaan perustellusti olettaa olevan vaikeuksia täyttää palveluliikenteen edellyttämät velvollisuudet
* tarjoaja on tuomittu lainvoimaisella päätöksellä liikenteen harjoittamiseen liittyvästä teosta, jota ei ole pidettävä vähäisenä, tai on ostoliikenteen harjoittamisessa syyllistynyt vakavaan sopimus- tai muuhun menettelyrikkomukseen
* tarjoaja on antanut tarjouskilpailun yhteydessä ostajalle vääriä tietoja
* määräajan jälkeen saapuneet tarjoukset suljetaan tarjouskilpailun ulkopuolelle.

# 5. SOPIMUS

Tilaajaa sitova sopimus ei synny hankintapäätöksellä, vaan vasta erikseen tehtävällä kirjallisella sopimuksella. Sopimukseen kirjataan sopimuksen irtisanomista ja purkamista koskevat ehdot.

Sopimus tehdään ajalle 1.10.2019-30.9.2021

Sopimuskausi on 2 vuotta + 1 optiovuosi

Sopimus voidaan purkaa, jos toinen osapuoli olennaisesti rikkoo sopimusvelvoitteitaan eikä kohtuullisessa ajassa korjaa laiminlyöntiään kirjallisesta huomautuksesta huolimatta. Sopimusta ei saa kumpikaan osapuoli siirtää kolmannelle osapuolelle ilman toisen osapuolen suostumusta.

Palvelun tuottaja vastaa palvelun laadusta, asianmukaisista toimintavälineistä sekä kaikista toiminnassa mahdollisesti syntyvistä vahingoista.

Oleellisista muutoksista tilaaja ja tuottaja neuvottelevat erikseen. Erimielisyydet, joita sopijaosapuolet eivät voi keskenään sopia, jätetään ostajan kotipaikan käräjäoikeuden ratkaistavaksi.

# 6. LASKUTUS, MAKSUEHDOT JA HINTOJEN TARKISTUS

Palveluntuottaja laskuttaa Kristiinankaupunkia kuukausittain jälkikäteen. Maksuehto on 21 vrk netto. Viivästyskorko on korkolain mukainen. Laskutuslisiä ei hyväksytä.

Tilaaja pidättää itsellään oikeuden olla hyväksymättä yhtään tarjousta.

# 7. SOPIMUKSEN SIIRTÄMINEN MAAKUNTAAN

Maakunta voi tarkistaa sopimuksen ja/tai irtisanoa sopimuksen, jos sopimusvaatimukset ovat muuttuneet oleellisesti.

# 8. TARJOUSTEN JÄTTÄMINEN, TARJOUSASIAKIRJAT JA LISÄTIEDOT

Tarjoukset tulee jättää ostajalle liitteen 1 mukaan viimeistään **15.8.2019** klo 15.00 mennessä osoitteeseen: Kristiinankaupungin Perusturvakeskus, Lapväärtin tie 10, 64100 Kristiinankaupunki. Kirjekuoreeseen tulee merkitä: ”Tarjous henkilökuljetuksista”.

Määräajan jälkeen saapuneita tarjouksia ei oteta huomioon. Tarjoukseen tulee sisältää pyydetyt tiedot ja selvitykset, tarjouksen hintoineen on oltava sitovasti voimassa kolme kuukautta (3) tarjouksen jättöpäivästä. Kristiinankaupungin perusturvalautakunta valitsee kaikki tarjouspyynnön ehdot ja laatukriteerit täyttävät tarjoajat palveluntuottajiksi.

Tarjouksesta tulee ilmetä

* palveluntuottajan nimi ja yhteystiedot, jos kysymys on oikeushenkilöstä,
* kuljetuksista vastaavan henkilön nimi.

Tarjouksessa tulee esittää palvelun tuottajasta myös seuraavat tiedot ja selvitykset:

* Selvitys kalustosta.
* Henkilöliikenne- tai taksiliikennelupa (laki liikenteen palveluista).
* Veronomaisten todistus maksetuista veroista ja sosiaaliturvamaksuista (ei 3kk:ta vanhempi).
* Vakuutusyhtiön todistus lakisääteisten vakuutusmaksujen maksamisesta (ei 3kk:ta vanhempi).
* Selvitys merkinnästä ennakkoperintärekisteriin ja työnantajarekisteriin sekä arvonlisävero lain mukaiseen arvonlisäverollisten rekisteriin.
* Selvitys työhön sovellettavasta työehtosopimuksesta tai keskeisistä työehdoista (jos palkattua työvoimaa).
* Kaupparekisteriote.
* Selvitys työterveyshuollon järjestämisestä.
* Luettelo alihankkijoista, jos niitä käytetään kuljetuksissa.

TARJOUSPYYNTÖ Liite 1

KRISTIINANKAUPUNGIN VAMMAISPALVELULAIN JA SOSIAALIHUOLTOLAIN HENKILÖKULJETUKSISTA

# 1. TARJOAJA

Nimi:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osoite:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sähköpostiosoite: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Puhelin: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Henkilökuljetuksista vastaava henkilö/henkilöt:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# 2. TARJOUKSEN SISÄLTÖ JA HINTA

Olen tutustunut tarjouskilpailuasiakirjoihin ja sitoudun järjestämään alla mainitun Vammaispalvelulain ja Sosiaalihuoltolain mukaisesti henkilökuljetukset tarjouskilpailuasiakirjoissa määriteltyjen ehtojen mukaisesti. Sitoudun täten hoitamaan henkilökuljetukset 1.10.2019-30.9.2021 välisenä aikana sekä mahdollisella yrittäjä/liikennöitsijäkohtaisella 1 vuoden optiolla.

Tarkoitukseen varatut ajoneuvot, rekisterinumero, merkki ja vuosimalli:

Tarjoudun järjestämään Vammaispalvelulain- ja sosiaalihuoltolain mukaiset henkilökuljetukset koko sopimuskauden seuraavaan hintaan:

Hinta tulee sitoa asetuksen 403/2017 enimmäishintoihin ja mahdolliseen näistä myönnettävään alennukseen:

Veroton hinta \_\_\_\_\_\_\_ euroa/km, verollinen hinta \_\_\_\_\_\_\_euroa/km.

Veroton hinta \_\_\_\_\_\_\_euroa/tunti, verollinen hinta\_\_\_\_\_ euroa/tunti.

Tarjotut hinnat sisältävät seuraavan alennuksen \_\_\_ %

# 3. LIITTEET

Oheistan tarjoukseeni seuraavat liitteet

* Palveluntuottajan nimi ja yhteystiedot, jos kysymys on oikeushenkilöstä,
* Kuljetuksista vastaavan henkilön nimi.
* Selvitys kalustosta.
* Henkilöliikenne- tai taksiliikennelupa (laki liikenteen palveluista).
* Veronomaisten todistus maksetuista veroista ja sosiaaliturvamaksuista (ei 3kk:ta vanhempi).
* Vakuutusyhtiön todistus lakisääteisten vakuutusmaksujen maksamisesta (ei 3kk:ta vanhempi).
* Selvitys merkinnästä ennakkoperintärekisteriin ja työnantajarekisteriin sekä arvonlisävero lain mukaiseen arvonlisäverollisten rekisteriin.
* Selvitys työhön sovellettavasta työehtosopimuksesta tai keskeisistä työehdoista (jos palkattua työvoimaa).
* Kaupparekisteriote.
* Selvitys työterveyshuollon järjestämisestä.
* Luettelo alihankkijoista, jos niitä käytetään kuljetuksissa.

# 4. PÄIVÄYS JA ALLEKIRJOITUS

Päiväys: \_\_\_\_\_/\_\_\_\_\_ 2019

Tarjoajan allekirjoitus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Laki liikenteen palveluista 320/2017

   2 Liikenne ja viestintäministeriön asetus taksiliikenteessä käytettävän esteettömän kaluston laatuvaatimuksista 723/2009 [↑](#footnote-ref-1)
2. [↑](#footnote-ref-2)
3. Liikenneministeriön asetus ajoneuvojen rakenteesta ja varusteista 1256/1992, §13. [↑](#footnote-ref-3)
4. Laki ajoneuvojen energia- ja ympäristövaikutusten huomioon ottamisesta julkisissa hankinnoissa 1509/2011. [↑](#footnote-ref-4)
5. Tieliikennelaki 88 § 234/2006 [↑](#footnote-ref-5)
6. Standardi SFS 5912 [↑](#footnote-ref-6)
7. Laki lasten kanssa työskentelevien rikostaustan selvittämisestä [↑](#footnote-ref-7)